วันนี้ตอนบ่ายๆรู้สึกเหนื่อยๆปวดหัวตัวร้อนแล้วรู้สึกคลื่นไส้ค่ะและตกเย็นมาอาการหนักขึ้นเรื่อยๆค่ะอยากรู้ว่าเป็นอะไรค่ะ
สวัสดีครับอาการคลื่นไส้อยากอาเจียนนั้นเกิดได้จากหลายสาเหตุด้วยกันครับ สามารถเกิดได้จากปัญหาสุขภาพกาย เช่น โรคเกี่ยวกับระบบทางเดินอาหาร ระบบประสาทสมอง ความสมดุลของหูชั้นใน การติดเชื้อในทางเดินปัสสาวะ และเกิดได้จากปัญหาทางด้านจิตใจก็ได้ครับ โรคที่สามารถนึกถึงได้และทำให้เกิดอาการคลื่นไส้ร่วมกับอาการไข้มีดังนี้ครับ·ไวรัสลงกระเพาะหรือท้องเดินจากไวรัสหรืออาหารเป็นพิษ·การอักเสบที่ตับ ตับอ่อน ถุงน้ำดี หรือไต·กระเพาะอาหาร ผนังลำไส้ หรืออวัยวะภายในอุ้งเชิงกรานเกิดการระคายเคือง·โรคทางระบบประสาทและสมอง เช่น ปวดหัวไมเกรน ศีรษะ เนื้องอกในสมอง เยื่อหุ้มสมองอักเสบ·การติดเชื้อภายในหูชั้นใน·การเปลี่ยนแปลงของสารเคมีในร่างกายที่เกิดจาก ฮอร์โมนเพศ(ช่วงเป็นประจำเดือน)ยารักษาโรคบางอย่าง ภาวะน้ำตาลในเลือดต่ำ การใช้แอลกอฮอล์ การได้รับยาสลบเป็นต้นครับอย่างที่กล่าวมานะครับ อาการคลื่นไส้นั้น เกิดจากหลายสาเหตุ การวินิจฉัยอาการดังกล่าวจึงต้องพิจารณาร่วมกับอาการอื่นที่เกิดขึ้นร่วมด้วยครับ การรักษาจำเป็นจะต้องรักษาจากต้นเหตุครับ อาการไข้ที่รู้สึกนั้นอาจบ่งบอกได้ถึงการมีการอักเสบในร่างกายเช่นการติดเชื้อครับ จึงอยากแนะนำให้ลองไปหาคุณที่โรงพยาบาลเพื่อปรึกษาอาการ และรับการตรวจร่างกายพร้อมกับการตรวจพิเศษต่างๆเพื่อที่จะบอกได้อย่าแม่นยำว่า อาการที่เป็นนั้น เกิดจากสาเหตุใดกันแน่ครับ เพราะถ้าปล่อยการติดเชื้อไว้แบบไม่รักษา อาจจะทำให้เกิดการติดเชื้อที่รุนแรงได้ครับระหว่างนี้ ขอแนะนำให้ดูแลตัวเองดังนี้นะครับ·สังเกตอาการคลื่นไส้ว่าเกิดช่วงเวลาไหน สัมพันธ์กับการรับประทานอะไรรึเปล่า·หากคลื่นไส้และอาเจียนร่วมด้วย ควรดื่มน้ำสะอาดเพื่อเลี่ยงภาวะขาดน้ำ·เลี่ยงดื่มเครื่องดื่มที่มีแอลกอฮอล์อย่างน้ำอัดลม กาแฟ หรือชา·รับประทานอาหาร โดยแบ่งเป็นมื้อเล็กๆและรับประทานบ่อย ๆ เพื่อให้กระเพาะอาหารค่อย ๆ ย่อยอาหาร·ควรรับประทานอาหารที่ย่อยง่าย ไม่ว่าจะเป็นอาหารรสจืดหรืออาหารอ่อน ๆ เพื่อช่วยในการย่อย เช่น ข้าวต้ม โจ๊ก·เลี่ยงอาหารเผ็ดและอาหารทอดถ้ามีอาการดังต่อปนี้ ควรมาพบแพทย์ทันทีนะครับ·รู้สึกปวดหัวอย่างรุนแรง คอแข็ง หายใจติดขัด หรือรู้สึกสับสนมึนงง·ไม่สามารถรับประทานอาหารหรือดื่มน้ำได้เป็นเวลานานกว่า 12 ชั่วโมง·อาการหนาวสั่น อาการคลื่นไส้อาเจียน·อาการคลื่นไส้ไม่ดีขึ้นภายใน 24 ชั่วโมงหลังรับประทานยาที่ซื้อจากร้านขายยาทั่วไปครับ